# Belgorodin alue

| Belgorodin alue Белгоро́дская о́бласть |
| --- |
|  Korenjoki Belgorodin alueella |
|  Lippu |  Vaakuna |
|  Alueen sijainti Venäjällä |
| **Koordinaatit:** 50.5960°N, 36.5874°E |
| Valtio | Venäjä |
| Federaatiopiiri | Keskinen |
| Piiritasoisia kaupunkeja | 6 |
| Piirejä | 22 |
| Perustettu | 6. tammikuuta 1954 |
| Hallinto |  |
|  – hallinnollinen keskus | Belgorod |
|  – kuvernööri | Vjatšeslav Gladkov |
| Pinta-ala | 27 100 km² |
| Väkiluku (2010) | 1 532 526 |
| Lyhenteet |  |
|  – ISO 3166 | RU-BEL |
|  |
| Belgorodin alueen internetsivut |
|
Aikavyöhyke UTC+3 (MSK)
 |
| Infobox OK |

**Belgorodin alue** (ven. Белгоро́дская о́бласть, *Belgorodskaja oblast*) on hallinnollinen alue Lounais-Venäjällä.

## Maantiede

Belgorodin alue rajoittuu etelässä ja lännessä Ukrainaan (Sumyn, Harkovan ja Luhanskin alueet), pohjoisessa Kurskin alueeseen ja idässä Voronežin alueeseen. Belgogradin sijaitsee Keski-Venäjän ylängön lounaisosassa. Alueen merkittävimmät joet ovat alueen länsiosasta alkunsa saava Donets ja Oskol.

## Historia

Toisessa maailmansodassa Belgorodin alue oli Saksan miehittämä vuosina 1941–1943.

## Väestö

**Belgorod**
Staryi Oskol
Gubkin

Aleksejevka
Šebekino
Valuiki
Stroitel
Novyi Oskol
Borisovka
Volokonovka
Rovenki
Birjutš
Korotša
Graivoron
Krasnaja Jaruga
Veidelevka
*Kurskin alue*
*Voronežin alue*
UkrainaPiirikeskukset> 300 000 as.**
  100 000‑300 000 as.
  30 000‑100 000 as.
  10 000‑30 000 as.
  < 10 000 as.Belgorodin alueen kaupunkeja ja muita piirikeskuksia (VL2010).
Alueen asukasluku on 1 532 526 henkeä (vuonna 2010). Kaupunkiväestön osuus oli paria vuotta aiemmin 66,6 %. Suurimmat kaupungit ovat Belgorod (356 426 as.), Staryi Oskol (221 163 as.) ja Gubkin (88 562 as.).

Vuoden 2002 väestönlaskennan mukaan asukkaista 92,9 % on venäläisiä ja 3,8 % ukrainalaisia.

## Hallinto

Belgorodin alue on yksi Venäjän federaation jäsenistä eli subjekteista. Sen pääkaupunki on Belgorod. Aluehallinnon johdossa on kuvernööri ja alueduuma. Paikallista itsehallintoa varten alue on jaettu 6 kaupunkipiirikuntaan ja 21 piiriin.

### Kaupunkipiirikunnat

* Belgorod,
* Aleksejevka,
* Valuiki,
* Gubkin,
* Staryi Oskol,
* Šebekino

### Piirit

* Aleksejevkan piiri (ven. Алексеевский район, *Aleksejevski raion*),
* Belgorodin piiri (ven. Белгородский район, *Belgorodski raion*),
* Borisovkan piiri (ven. Борисовский район, *Borisovski raion*),
* Graivoronin piiri (ven. Грайворонский район, *Graivoronski raion*),
* Gubkinin piiri (ven. Губкинский район, *Gubkinski raion*),
* Ivnjan piiri (ven. Ивнянский район, *Ivnjaski raion*),
* Jakovlevon piiri (ven. Яковлевский район, *Jakovlevski raion*),
* Korotšan piiri (ven. Корочанский район, *Korotšanski raion*),
* Krasnaja Jarugan piiri (ven. Краснояружский район, *Krasnojaružski raion*),
* Krasnogvardeiskin piiri (ven. Красногвардейский район, *Krasnogvardeiski raion*),
* Krasnojen piiri (ven. Красненский район, *Krasnenski raion*),
* Novyi Oskolin piiri (ven. Новооскольский район, *Novooskolski raion*),
* Prohorovkan piiri (ven. Прохоровский район, *Prohorovski raion*),
* Rakitnojen piiri (ven. Ракитянский район, *Rakitjanski raion*),
* Rovenkin piiri (ven. Ровеньский район, *Rovenski raion*),
* Staryi Oskolin piiri (ven. Старооскольский район, *Starooskolski raion*),
* Šebekinon piiri (ven. Шебекинский район, *Šebekinski raion*),
* Tšernjankan piiri (ven. Чернянский район, *Tšernjanski raion*),
* Valuikin piiri (ven. Валуйский район, *Valuiski raion*),
* Veidelevkan piiri (ven. Вейделевский район, *Veidelevski raion*) ja
* Volokonovkan piiri (ven. Волоконовский район, *Volokonovski raion*).

## Talous

Belgorodin alueen bruttokansantuote oli Venäjän tilastokeskus Rosstatin mukaan vuonna 2010 yhteensä 397 069,9 miljoonaa ruplaa eli 1,06 % Venäjän federaation BKT:stä. Jokaista alueen asukasta kohti BKT:tä kertyi vuodessa 259,1 tuhatta ruplaa eli noin 6 347 euroa. Tämä oli lähellä (99 %) Venäjän keskiarvotasoa.

Belgorodin alueella on kaivos-, koneenrakennus-, metalli-, kemian-, rakennusaine- ja elintarviketeollisuutta. Kaivosteollisuus tuottaa pääasiassa rautamalmia. Maanviljely tuottaa viljaa, sokerijuurikasta, auringonkukan siemeniä ja eteerisiä öljykasveja. Lisäksi on karjataloutta.

## Lähteet

## Aiheesta muualla

* Kuvia tai muita tiedostoja aiheesta Belgorodin alue Wikimedia Commonsissa